Document ID: /fineweb-2-swissfilter-quality_10-filterrobots/filtered/02038.jsonl.gz/2878

Ils Svizzers èn arrivads al lieu da l’accident il venderdi. Las autoritads d’examinaziun ollandaisas han era gia cumenzà a segirar ils mussaments. Entant lavuran omadus teams ensemen. Tenor l'aviatica militara svizra cumpiglia la delegaziun svizra 13 persunas. A quella appartegnan dus inquisiturs da la giustia militara e duas persuna d'in Care Team. Lez duain s'occupar dals pilots e lur parentella.
Durant il sgol da trenament da la Patrouille Suisse avevan dus aviuns strivla in l’auter. In dals jets era crudà e sa tschentà en in lajet. Il pilot aveva pudì sa catapultar ord l’aviun. Tenor indicaziuns dal DDPS ha el ina ruttadira vid in pe, plirs tagls levs e contusiuns. Il segund pilot aveva atterrà a moda controllada ses aviun donnegià.
RR novitads 20:00